Source: https://ficek.sk/kedy-ma-zamestnanec-narok-na-odstupne-odchodne-12743
Timestamp: 2020-07-13 01:51:52+00:00
Document Index: 1277717

Matched Legal Cases: ['§ 76', '§ 63', '§ 76', '§ 76', '§ 76', '§ 60', '§ 63', '§ 76', '§ 63', '§ 76', '§ 76', '§ 63', '§ 76', '§ 75', '§ 75', '§ 75', '§ 63', '§ 76', '§ 76', '§ 76', '§ 76', '§ 63', '§ 63', '§ 76', '§ 68', '§ 76', '§ 60', '§ 63', '§ 66', '§ 76', '§ 63', '§ 63', '§ 63', 'súd ', '§ 76', 'súd ', '§ 76', '§ 76', '§ 63', '§ 63', '§ 63', '§ 55', '§ 56', '§ 66', '§ 76', '§ 76', '§ 76', '§ 63']

[2020] Kedy má zamestnanec nárok na odstupné … | Právna Poradňa
Kedy má zamestnanec nárok na odstupné (odchodné)?
Otázka: Kedy má zamestnanec nárok na odstupné (odchodné)?
Dobry den, chcem sa spytat, ci ma narok na odstupne dochodca (dochodkovy vek dosiahol v r. 2014), kt. je stale v pracovnom pomere - zmluvu ma na dobu neurcitu. Zamestnavatel ho ustne oboznamil, ze po dosiahnuti dôchodkoveho veku, moze odpracovat este 1 rok, kt. vyprsi teraz v auguste. Zamestnanec neinicioval svoj odchod, avsak zamestnavatel chce so zamestnancom rozviazat pracovny pomer. Zdoraznujem, ze zamestnanec ma zmluvu na dobu neurcitu a doteraz nepodpisal ziadnu dohodu o skonceni pracovného pomeru. Dakujem.
Odpoveď: Kedy má zamestnanec nárok na odstupné (odchodné)?
Dobrý deň, v zmysle ustanovenia § 76 Zákonníka práce, patri odstupné zamestnancovi, s ktorým zamestnávateľ skončí pracovný pomer výpoveďou alebo dohodou z dôvodov uvedených v § 63 ods. 1 pís. a) alebo pís. b) Zákonníka práce alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu. Zamestnancovi patrí odstupné aj v prípade, ak s ním zamestnávateľ skončí pracovný pomer výpoveďou alebo dohodou z dôvodov, že zamestnanec nesmie vykonávať prácu pre pracovný úraz, chorobu z povolania alebo pre ohrozenie touto chorobou, okrem prípadu ak si zamestnanec spôsobil pracovný úraz porušením predpisov o bezpečnosti a ochrane zdravia pri práci alebo pod vplyvom omamných látok. Dodávam však, že dosiahnutie dôchodkového veku alebo vznik nároku na dôchodok nie je výpovedným dôvodom, ak zamestnanec naďalej spĺňa predpoklady výkonu práce podľa osobitných právnych predpisov alebo vnútorných predpisov zamestnávateľa. Na záver dopĺňam, že zamestnancovi patrí pri prvom skončení pracovného pomeru po vzniku nároku na starobný dôchodok alebo invalidný dôchodok, odchodné najmenej v sume jeho priemerného mesačného zárobku.
Podotázka: Kedy má zamestnanec nárok na odstupné (odchodné)? (Pracovné právo)
Pracujem vo firme 10 rokov na dobu neurčitú. Teraz firmu predali, ale nová firma mení názov, všetko ostatné ostáva ako bolo aj pracovná náplň, aj IČO a DIC. Zamestnávateľ tvrdí, že nám dá podpísať iba dodatky a ak ho nepodpíšeme tak vraj nemáme nárok na odstupné, keďže sa mení len názov a nič iné sa nemení. Ale ja môžem mať vnútorný rozpor pracovať pre túto druhú firmu a mal by som mať voľbu ostať alebo odísť s odstupným, keďže mi nová firma nevyhovuje a nezapríčinil som to ja. Vďaka.
Odpovedá: JUDr. Milan Ficek, advokát (odpoveď odoslaná: 07.07.2020)
keďže došlo len k zmene obchodného mena, Váš pracovný pomer trvá naďalej za rovnakých podmienok podľa pôvodnej pracovnej zmluvy ak sa so zamestnávateľom pod novým obchodným menom nedohodnete inak.
Zamestnanec pracoval 30 rokov a dal si výpoveď z organizačných zmien. Má nárok na odstupné?
Odpovedá: JUDr. Milan Ficek, advokát (odpoveď odoslaná: 23.06.2020)
nárok na odstupné podľa ustanovenia § 76 ods. 1 Zákonníka práce vzniká ak výpoveď dá zamestnávateľ zamestnancovi a nie naopak. Vo Vašej otázke je uvedené, že si zamestnanec "dal" výpoveď.
Ak teda výpoveď dal zamestnanec a nie zamestnancovi zamestnávateľ, tak nárok na odstupné nemá.
Ak zamestnanec dostal od zamestnávateľa výpoveď pre nadbytočnosť, nárok na odstupné má.
Dobrý deň. Firma mení adresu dna 2. 1. 2020 s čím nesúhlasím na základe čoho som dostal výpoveď s tým, že mám nárok na 3. mesačne odstupné, keďže som zamestnaný 12 rokov. Ešte pred plynutím výpovednej lehoty som odovzdal zamestnávateľovi žiadosť o skončení prac. pomeru dohodou k dňu 31. 10. 2019 s tých istých dôvodov spomenutých vyššie.
Zamestnávateľ mi nevyhovel. Podľa paragrafu 76 ods. 2 mi však vyhovieť musí. Ako to vidíte?
rozumiem otázke. Uviedli ste, že zamestnávateľ mení adresu, teda sa premiestňuje a Vy nesúhlasíte so zmenou miesta výkonu práce. V takom prípade je zamestnávateľ oprávnený dať Vám výpoveď a máte nárok na odstupné. Uviedli ste, že ste počas plynutia výpovednej doby predložili zamestnávateľovi žiadosť o skončenie pracovného pomeru dohodou. Na to, aby sa pracovný pomer mohol skončiť dohodou, musia súhlasiť obidve strany. Ak jedna nesúhlasí, tak nie je možné skončiť pracovný pomer týmto spôsobom. Preto zamestnávateľ nemusí vyhovieť Vašej žiadosti a neukladá mu to ani predmetné ustanovenie § 76 ods.2. To totiž hovorí len o tom, na aké vysoké odstupné má zamestnanec nárok, ak sa pre určité dôvody končí pracovný pomer dohodou. Vy však skončíte výpoveďou, takže na Vás sa vzťahuje § 76 ods. 1 Zákonníka práce a máte nárok na odstupné.
Zamestnávateľ nám povedal. Keďže je dohoda o skončení pracovného pomeru podľa paragraf 63 ods 1. Písm. b) z nadbytočnosti. A dáva nám 2 mesačnú výpovednú dobu, že tým pádom sa nám odstupné kráti na 1 násobok priemerného mesačného zárobku. Mame odpracované viac ako 2 a menej ako 5 rokov.
nerozumiem celkom, ako to zamestnávateľ myslí. Ja síce rozumiem, že keďže sa na skončení pracovného pomeru dohodnete a skončíte reálne až o 2 mesiace (na takomto skončení ste sa dohodli v dohode), tak že to vníma ako výpovednú dobu, ale to nie je výpovedná doba. Ak už s Vami raz skončil pracovný pomer dohodou podľa § 60 s odkazom na § 63 Zákonníka práce, tak Vám musí dať odstupné za 2 mesiace bez ohľadu na to, či tam ešte budete 2 mesiace pracovať, alebo nie. Ak by to neurobil dobrovoľne, môžete od neho vymáhať túto sumu aj na súde.
Zamestnávateľ mi dal podpísať dohodu o skončení pracovného pomeru podľa paragraf 63 ods. 1 písm. B) ZP z nadbytočnosti.
Pracujem viac ako 2 a menej ako 5 rokov.
Výpovedná doba je 2 mesiace a odstupné jedennásobok priemerného mesačného platu.
Môžem dostať vyššie odstupné namiesto výpovednej doby?
Uspejem s tým u zamestnávateľa?
ak ste uzavreli dohodu o skončení prac. pomeru, tak pracovný pomer sa skončí k dohodnutému dňu, teda žiadna výpovedná doba neplynie. Zamestnávateľ má povinnosť dať odstupné minimálne v takej výške, akú ustanovuje zákon. Viac dať nemusí. Ak by však bolo ochotný dať viac a dohodli by ste sa na tom, tak tomu nič nebráni. Musel by však súhlasiť. Podľa zákon, ak končíte dohodou o skončení pracovného pomeru tak máte nárok na dvojnásobok priemerného mesačného zárobku (§ 76 ods. 2 písm. b) Zákonníka práce).
Dobrý deň. Prosím o radu, keby dostanem výpoveď, pre zníženie stavu na danom pracovisku, ale ponúknu mi iné pracovné miesto, ktoré nepríjmem, mám aj tak nárok na odstupné? Pracovný pomer mám vyše 3r. Za radu Vám ďakujem.
v zmysle Zákonníka práce máte podľa môjho právneho názoru aj v takom prípade nárok na odstupné. Zákon to nevylučuje. Zákon totiž odstupné viaže na výpoveď, alebo dohodu o skončení prac. pomeru z dôvodu nadbytočnosti (§ 63 ods. 1 písm. b.)
Dobrý deň. Chcem sa opýtať, či mám nárok na odstupné ak dostanem výpoveď od zamestnávateľa, ako je to s dovolenkou, a či mi náleží aj náhrady mzdy alebo nejaká iná náhrada, keď nechodím do zamestnania pre jeho prevádzkové problémy.
nárok na odstupné nevzniká pri každej výpovedi zo strany zamestnávateľa, ale len v troch prípadoch (zrušenie zamestnávateľa, nadbytočnosť zamestnanca a zdravotné dôvody). Podľa § 76 Zákonníka práce
Ak spĺňate jeden z daných dôvodov, máte nárok na odstupné (podľa dĺžky trvania prac. pomeru).
Čo sa týka dovolenky, pokiaľ si ju nevyčerpáte z dôvodu skončenia prac. pomeru, musí Vám ju zamestnávateľ preplatiť. Ak nechodíte do zamestnania z dôvodu prekážky na strane zamestnávateľa, máte nárok na náhradu mzdy, pretože zamestnávateľ je povinný Vám prideľovať prácu.
Dobrý deň, pracujem u jedného zamestnávateľa 8 mesiacov a končím dohodou z dôvodu zrušenia časti zamestnávateľa. Mám nárok na mesačne odstupné? Niekde som našla, že keď nemám viac ako 1 rok odpracovaný nemám nárok, ale v zákonníku je uvedené, v prípade dohody a odpracovania menej ako dvoch rokov je odstupné mesačne. Za odpoveď vopred ďakujem.
podľa § 76 ods. 2 písm. a) Zákonníka práce
Zamestnancovi patrí pri skončení pracovného pomeru dohodou z dôvodov uvedených v § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej v sume jeho priemerného mesačného zárobku, ak pracovný pomer zamestnanca trval menej ako dva roky.
Vo Vašom prípade tak podľa môjho právneho názoru máte nárok na mesačné odstupné.
Keď ma firma prepúšťa lebo nemá pre mňa prácu, mám nárok na odstupné? A koľko, keď mám odpracovaných uňho 20 rokov.
ak je s Vami ukončovaný prac. pomer z dôvodu nadbytočnosti, v takom prípade máte nárok na odstupné. Výška závisí od toho, či s Vami bude skončený prac. pomer výpoveďou alebo dohodou. Ak by išlo o výpoveď mali by ste nárok na 4 násobok priemerného mesačného zárobku. V prípade ak by ste skončili dohodou, tak by išlo o 5 násobok priemerného mesačného zárobku.
Dobrý deň, mám otázku, môžeme žiadať odstupný plat, keď vedúci ruší prevádzku a my sme mu podpísali výpoveď dohodou, kde bol odstupný plat "-" (len pomlčka). Robíme viac ako 3 roky, sme na invalidnom dôchodku, ale nie v chránenej dielni. Ďakujem za odpoveď.
Dobrý deň, v prípade, ak sa pracovný pomer končí z toho dôvodu, že sa zamestnávateľ alebo jeho časť zrušuje, máte vo Vašom prípade nárok na odstupné. Vyžiadajte si však, aby zamestnávateľ uviedol tento dôvod do dohody o skončí pracovného pomeru. V zmysle § 76 ods. 2 písm. b) Zákonníka práce:"dvojnásobku jeho priemerného mesačného zárobku, ak pracovný pomer zamestnanca trval najmenej dva roky a menej ako päť rokov,". Odporúčame podmieniť si podpis dohody tým, aby bolo v dohode uvedené, koľko je odstupné a že naň máte nárok. Keďže ste však dohodu už podpísali, museli by ste urobiť dodatok. Asi je však málo pravdepodobné, že bude zamestnávateľ súhlasiť.
Dobrý deň, v práci som dala po vyše 4 rokoch výpoveď. V pracovnej zmluve mám doslova uvedené, že bez ohľadu na to, či k ukončeniu pracovného pomeru príde zo strany zamestnanca alebo zamestnávateľa, mám dostať odstupné vo výške dvanástich mesačných platov. Viem, že je to pomerne nadštandard, a preto sa chcem informovať, či je možnosť, že by mi to zamestnávateľ odmietol vyplatiť, resp. na čo si dať pozor, aby sa tak nestalo.
Dobrý deň, podľa ust. § 75 ods. 7 Zákonníka práce "zamestnávateľ môže poskytnúť zamestnancovi odstupné aj v iných prípadoch ako podľa odsekov 1 a 2.", teda aj v iných prípadoch ako organizačných dôvodoch podľa cit. ust. § 75 ZP.
Pokiaľ máte výslovne určenú takúto dohodu vo Vašej pracovnej zmluve, odstupné Vám má byť vyplatené lebo bolo individuálne dojednané.
Ak ste už dali výpoveď z prac. pomeru, v podstate teraz už nemôžete nič urobiť, resp. nepodpisovať dodatok k prac. zmluve, ktorou by sa zmenilo pôvodné ustanovenie prac. zmluvy o odstupnom.
Podľa ust. § 75 ods. 6 ZP "odstupné vypláca zamestnávateľ po skončení pracovného pomeru v najbližšom výplatnom termíne určenom u zamestnávateľa na výplatu mzdy, ak sa zamestnávateľ nedohodne so zamestnancom inak."; t.j. po skončení prac. pomeru v najbližšom výplatnom termíne Vám má byť vyplatené odstupné.
Ak odstupné vyplatené nebude, budete musieť žiadať zamestnávateľa jeho vyplatenie, v prípade, že ani na základe výzvy vyplatené nebude, budete musieť toto odstupné vymáhať cestou súdu.
Dobrý deň! Náš zamestnávateľ sa rozhodol ukončiť podnikanie (mala SRO-čka s 5 zamestnancami). Ako zamestnanci sme tu niektorí dosť dlhý čas (niektorí cca 20 rokov). Všetci mame zmluvy na dobu neurčitú. Mame nárok na odstupné? Ak áno, tak v akej výške? Môže sa zamestnávateľ nejakým spôsobom vyhnúť vyplateniu odstupného? Ďakujem.
ak ukončuje zamestnávateľ podnikanie tak zvyčajne so zamestnancami ukončí pracovný pomer buď dohodou, alebo im dá výpoveď, a to z dôvodu podľa § 63 ods. 1 písm. a) Zákonníka práce. V takom prípade prináleží zamestnancom odstupné, ktorého výška sa odvíja od počtu odpracovaných rokov a tiež závisí od toho, či prac. pomer končí výpoveďou alebo dohodou (pri dohode je vyššie). Pri odpracovaných 20 rokoch je to pri výpovedi 4 násobok priemerného zárobku a pri dohode 5 násobok. Presne si to však môžete pozrieť na tomto odkaze - § 76 Zákonníka práce https://www.slov-lex.sk/pravne-predpisy/SK/ZZ/2001/311/20190101#paragraf-76.
Dobrý deň, prosím pekne mám otázku ohľadom nároku na odstupné. Pracujem u jedného zamestnávateľa 9 rokov, ale minulý rok bol môj prác. pomer prerušený na 10 dni. Teraz sa mení firma, lebo je konkurze a zamestnanci dostávajú odstupné. Chcem sa opýtať ak môj prac. pomer bol prerušený, ale ostala som stále pracovať v tej istej firme na aké odstupné mám nárok? Ďakujem krásne.
Dobrý deň, v otázke uvádzate, že prac. pomer bol prerušený na dobu 10 dní, len neuvádzate, či došlo predtým ku skončeniu prac. pomeru a následne po 10 dňoch k uzatvoreniu novej pracovnej zmluvy. Poznamenávame, že Zákonník práce pojem "prerušenie prac. pomeru" nepozná, pozná len pojem dočasné prerušenie výkonu práce.
Ak sa nejedná o takýto prípad /skončenie prac. pomeru a následne po 10 dňoch nová pracovná zmluva/, potom v zmysle ust. § 76 ods. 1 Zák. práce v prípade, že by došlo ku skončeniu prac. pomeru výpoveďou z dôvodu, že sa zamestnávateľ zrušuje, máte nárok pri prac. pomere trvajúcom 9 rokov, na odstupné vo výške 2 - násobku priemer. mesačného zárobku.
V prípade, že by došlo ku skončeniu prac. pomeru dohodou z dôvodu zrušenia zamestnávateľa, potom nárok na odstupné v prípade prac. pomeru trvajúcom 9 rokov je vo výške 3 - násobku priemerného mesačného zárobku.
Dohliadnite na to, aby dôvod skončenia prac. pomeru bol v dohode o skončení prac. pomeru uvedený.
V prípade, že došlo ku skončeniu prac. pomeru a následne do 10 dňoch ste uzatvorili novú prac. zmluvu s tým istým zamestnávateľom, nárok na odstupné máte iba v prípade dohody o skončení prac. pomeru z dôvodu zrušenia zamestnávateľa a to vo výške jednonásobku priemerného mesačného zárobku.
Chcem sa opýtať, či mám nárok na odstupné pri ukončení pracovného pomeru dohodou zo zdravotných dôvodov, keď som predložila lekársky posudok o nespôsobilosti vykonávať prácu. Vybavili mi prácu v dcérskej spoločnosti, sú štyri, ale každá je samostatný právny subjekt, no majú jedného majiteľa, ale každá ma svoje ičo. Aby som potom nemusela vrátiť odstupné, keď nastúpim síce do druhej firmy, ale s rovnakým majiteľom. Ďakujem za rýchlu odpoveď. S pozdravom Renáta.
podstatné je s kým, teda s akým subjektom máte uzavretú pracovnú zmluvu. Tento subjekt má voči Vám povinnosti a práva a tento subjekt je povinný Vás preradiť na inú vhodnú prácu, avšak podľa môjho právneho názoru, len v rámci danej spoločnosti. Nemôže Vás nútiť pracovať pre iný subjekt, ak sa na tom nedohodnete. Preto možno túto povinnosť (preradiť na inú vhodnú prácu) za nesplnenú a mali by ste mať nárok na odstupné.
Pokiaľ ide o vrátenie odstupného podľa § 76 ods. 4 Zákonníka práce Ak zamestnanec po skončení pracovného pomeru nastúpi opäť k tomu istému zamestnávateľovi alebo k jeho právnemu nástupcovi do pracovného pomeru pred uplynutím času určeného podľa poskytnutého odstupného, je povinný vrátiť odstupné alebo jeho pomernú časť, ak sa so zamestnávateľom nedohodne inak. Pomerná časť odstupného sa určí podľa počtu dní od opätovného nástupu do pracovného pomeru do uplynutia času vyplývajúceho z poskytnutého odstupného.
Dobrý deň, chcem sa opýtať : Manželka pracuje v škole má zmluvu na dobu neurčitú, tohto roku dovŕši dôchodkový vek. Môže nadriadený s ňou rozviazať pracovný pomer ak áno, a či ma nárok na odstupné. Ďakujem a prajem Vám pekný deň.
na Vašu otázku uvádzame, že dovŕšenie dôchodkového veku nie je zákonným dôvodom na skončenie pracovného pomeru.
Nárok na odstupné upravuje ust. § 76 Zákonníka práce a jeho výška je daná podľa dôvodu skončenia prac. pomeru /citujeme/ :
"(1) Zamestnancovi, s ktorým zamestnávateľ skončí pracovný pomer výpoveďou z dôvodov uvedených v § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, patrí pri skončení pracovného pomeru odstupné najmenej v sume
Ak by došlo ku skončeniu prac. pomeru dohodou z dôvodov uvedených v ust. § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej v sume
Teda ak by u Vašej manželky došlo ku skončeniu prac. pomeru zo strany zamestnávateľa výpoveďou alebo dohodou z dôvodu, že sa zamestnávateľ zrušuje, alebo premiestňuje a zamestnanec nesúhlasí so zmenou dohodnutého miesta výkonu práce, alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, bude mať nárok na odstupné.
Chceme uviesť, že podľa ust. § 76a/ Zákonníka práce zamestnancovi patrí pri prvom skončení pracovného pomeru po vzniku nároku na starobný dôchodok alebo invalidný dôchodok, ak pokles schopnosti vykonávať zárobkovú činnosť je viac ako 70 %, odchodné najmenej v sume jeho priemerného mesačného zárobku, ak požiada o poskytnutie uvedeného dôchodku pred skončením pracovného pomeru alebo do desiatich pracovných dní po jeho skončení.
Zamestnávateľ nie je povinný poskytnúť zamestnancovi odchodné, ak sa pracovný pomer skončil podľa § 68 ods. 1 /= okamžité skončenie prac. pomeru zo strany zamestnávateľa/.
Dobrý deň, poprosila by som Vás o odpoveď. 20. 6. 2016 som nastúpila do zamestnania cez agentúru. Pracovala som tam do 14. 6. 2018 a od 15. 6. 2018 ma zobral zamestnávateľ na dobu neurčitú na priamo. Teraz však sa znižujú stavy a potrebuje prepúšťať. Tak moja otázka mám nárok na odstupné a v akej výške ďakujem?
odstupné upravuje § 76 Zákonníka práce, podľa ktorého:
Ak ste pracovali "cez agentúru" znamená to, že pracovný pomer bol uzavretý s agentúrou a nie so zamestnávateľom, u ktorého ste reálne pracovali. Ak tomu správane rozumiem tak Vás tento zamestnávateľ zamestnal priamo u seba (uzavrel s Vami pracovnú zmluvu) od 15.06.2018. Podľa môjho právneho názoru, v prípade ak tento zamestnávateľ, s ktorým ste uzavreli pracovný pomer 15.06.2018 bude prepúšťať, nevznikne Vám nárok na odstupné, pretože ide ako keby o nový pracovný pomer, pre nového zamestnávateľa.
DOBRÝ DEŇ. SOM INVALIDNÁ DOCHODKYŇA VO FIRME SOM PRACOVALA 12 ROKOV MÁJI 2018 SI MA ŠÉF ZAVOLAL Z TÝM, ŽE MI DÁ VÝPOVEĎ DOHODOV PARAGRAF 60 ZP. SĽÚBIL MI, ŽE MI DÁ ODSTUPNÉ. JA VZHĽADOM K TOMU, ŽE MÁM ODROBENÝCH 12 ROKOV POČÍTALA SOM S 3 MESAČNÝM ODSTUPNÝM, DOSTALA SOM LEN JEDNOMESAČNÉ. CHCELA BY SOM SA INFORMOVAŤ, ČI MÁM NÁROK NA 2 MESAČNE ODSTUPNÉ ČO MI NEVYPLATIL, ČI MÁM NEJAKÚ ŠANCU DOSTAŤ TIE PENIAZE ZA RADU VÁM VEĽMI PEKNE ĎAKUJEM.
pri zodpovedaní otázky je potrebné vychádzať z ust. Zákonníka práce ("ZP").
1./ Nepoznáme presný text Vašej dohody o skončení prac. pomeru. Poznamenávame úvodom, že ZP nepozná formu skončenia prac. pomeru ako výpoveď dohodou. Pokiaľ ste ukončili prac. pomer v zmysle ust. § 60 ZP, pracovný pomer bol ukončený dohodou. Otázkou je čo máte uvedené v samotnej písomnej dohode, teda či v tejto je uvedený dôvod skončenia prac. pomeru, hlavne či tam je alebo nie je citovaný § 63ods. 1 písm. a/ alebo b/ ZP /t.j. dôvodom dohody je zrušenie alebo premiestnenie zamestnávateľa a zamestnanec nesúhlasí nesúhlasí so zmenou dohodnutého miesta výkonu práce/.
2./ Zrejme z dôvodu, že ste ID chcel zamestnávateľ riešiť skončenie prac. pomeru dohodou, nakoľko ak by sa mal prac. pomer skončiť výpoveďou v zmysle § 66 ZP by potreboval predchádzajúci súhlas príslušného úradu práce. A túto situáciu aj využil vo Váš neprospech.
3./ Nárok na odstupné pri skončení pracovného pomeru dohodou upravuje § 76 ods. 2 ZP nasledovne :
Zamestnancovi patrí pri skončení pracovného pomeru dohodou z dôvodov uvedených v § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné podľa dĺžky trvania prac. pomeru a pri pri prac. pomere v trvaní najmenej 10 rokov a menej ako 20 rokov, čo je aj Váš prípad, až vo výške štvornásobku jeho priemerného mesačného zárobku.
Otázkou teda je či v dohode máte uvedený dôvod skončenia prac. pomeru podľa ust. § 63 ods. 1 písm. a/alebo b/ ZP , t.j. : Zamestnávateľ alebo jeho časť sa zrušuje alebo alebo premiestňuje a zamestnanec nesúhlasí so zmenou dohodnutého miesta výkonu práce.
Otázkou je tiež na základe čoho Vám bolo vyplatené odstupné vo výške jednonásobku priemerného mesačného zárobku.
Odporúčame vec prekonzultovať s advokátom. Dôvod je ten, že pokiaľ u zamestnávateľa prebiehali organizačné zmeny a na základe týchto organizačných zmien došlo aj k ukončeniu Vášho prac. pomeru a prac. pomer síce skončil dohodou, ale v tejto malo byť uvedený dôvod skončenia prac. pomeru a to organizačné zmeny podľa § 63 ods. 1 písm. a/ alebo b/ ZP, ktoré by ste v konaní museli vedieť preukázať.
Neplatnosť skočenia prac. pomeru musíte uplatniť na súde v lehote 2 mesiacov odo dňa keď sa mal Váš pracovný pomer skončil, teda v uvedenej lehote musí byť žaloba doručená na súde.
Dobrý deň, pracovala som priemyselnom parku, ako operátor výroby nastúpila som tam 9. 1 2012 prepustili ma 13. 5 2016 zo zdravotných dôvodov. Dali mi odstupné za 3 mesiace ale chcem sa Vás opýtať, či som nemala nárok za 10 mesiacov. Teraz poberám úrazovú rentu, a uznali mi chorobu z povolania. Chcela by som ich dať na súd ale, píšem Vám čo mám robiť, ďakujem Vám za odpoveď.
Vami popisovaný nárok je upravený v § 76 (Odstupné). Podľa odseku 4 tohto ustanovenia
Podľa rozhodovacej praxe súdov v prípade, ak dôjde k dodatočnému zisteniu choroby z povolania až po vyplatení odstupného, nemožno požadovať doplatenie odstupného do 10 násobku. Dovoľujem si uviesť aj citáciu rozhodnutia:
"Rozhodujúci je teda obsah lekárskeho posudku existujúci v čase prejavu zamestnanca smerujúceho ku skončeniu pracovného pomeru. (Cpj 198/67) Vychádzajúc z uvedených záverov, preto okolnosť, že po skončení pracovného pomeru bola u navrhovateľa zistená choroba z povolania, nie je sama osebe pre vznik ním žiadaného nároku na odstupné v sume desaťnásobku jeho priemerného mesačného zárobku rozhodná. Aj podľa aktuálnejšej rozhodovacej činnosti Najvyššieho súdu SR zistenie takého ochorenia až po skončení pracovného pomeru nie je samé osebe právne významné.(4 Cdo 22/95.) Z uvedených dôvodov a po dôkladnom zvážení skutkových okolností veci, súd návrh navrhovateľa na doplatenie odstupného vo výške 7. 985,30 Eur z dôvodu, že u neho bola dodatočne, po skončení pracovného pomeru, zistená choroba z povolania, ako neopodstatnený zamietol."
Obávam sa, že s prípadná žaloba na doplatenie odstupného by nemusela byť úspešná.
Dobry den. Chcem sa spytat, ci mam narok na odstupne, odchodne? Pracujem 5 rokov na dobu neurcitu ako predavacka. 1 rok poberam starobny dochodok. Chcem odrobit este 1 rok a dat vypoved. Ako mam postupovat. Dakujem za odpoved
Dobrý deň, vychádzajúc z opisu vo Vašej otázke máte nárok na odchodné. Odchodné upravuje ustanovenie § 76a Zákonníka práce, podľa ktorého pri prvom skončení pracovného pomeru po vzniku nároku na starobný dôchodok Vám patrí odchodné. O odchodné však musíte požiadať svojho zamestnávateľa pred skončením pracovného pomeru alebo do 10 dní odo dňa skončenia pracovného pomeru. Nárok na odstupné upravuje ustanovenie § 76 Zákonníka práce. Nárok na odstupné zamestnancovi vzniká iba v prípade ukončenia pracovného pomeru dohodou alebo ak zamestnávateľ dá zamestnancovi výpoveď. Nárok na odstupné nevzniká ak výpoveď dáva zamestnanec. Z toho dôvodu bude vo Vašom prípade najlepšie, ak sa na ukončení pracovného pomeru so svojím zamestnávateľom dohodnete.
Dobry den, chcem sa spytat: som zamestnana 7 rokov vo firme, dosiahla som 50 % invalidity, zamestnavatel ma nuti pracovat na 120%. Vztahuje sa mi invalidita na znizenie vykonu v praci, ak mi da zamestnavatel vypoved na zaklade invalidity, na ake odstupne mam narok? Dakujem.
Zákonník práce oprávňuje v § 63 ods. 1 písm. c) zamestnávateľa na to, aby dal zamestnancovi výpoveď z dôvodu, že zamestnanec vzhľadom na svoj zdravotný stav podľa lekárskeho posudku dlhodobo stratil spôsobilosť vykonávať doterajšiu prácu, alebo ak ju nesmie vykonávať pre chorobu z povolania alebo pre ohrozenie touto chorobou, alebo ak na pracovisku dosiahol najvyššiu prípustnú expozíciu určenú rozhodnutím príslušného orgánu verejného zdravotníctva.
Podľa uvedeného ustanovenia § 63 ods. 1 písm. c) Zákonníka práce je teda dôvodom na uplatnenie výpovede zo strany zamestnávateľa dlhodobá strata pracovnej spôsobilosti zamestnanca. Dlhodobá nespôsobilosť vykonávať doterajšiu prácu vyplýva najčastie z lekárskeho posudku.
Ak nastane u zamestnanca niektorá zo skutočností, ktoré sú výpovedným dôvodom podľa uvedeného ustanovenia § 63 ods. 1 písm. c) Zákonníka práce, teda aj ak zamestnanec dlhodobo stratil pracovnú spôsobilosť, s takýmto stavom spája § 55 ods. 2 písm. a) Zákonníka práce povinnosť zamestnávateľa preradiť takéhoto zamestnanca na inú prácu (teda prácu iného druhu, prípadne to môže byť aj na inom mieste ako boli dohodnuté v pracovnej zmluve). Pred týmto preradím je zamestnávateľ povinný zabezpečiť Vaše lekárske vyšetrenie, pričom úhradu za takto poskytnutú zdravotnú starostlivosť od Vás nesmie podľa § 56 Zákonníka práce požadovať.
Zákonník práce nedefinuje čo sa považuje za dlhodobú stratu spôsobilosti vykonávať doterajšiu prácu. Z rozhodovacej činnosti súdov však vyplýva, že za dlhodobú nespôsobilosť vykonávať doterajšiu prácu treba pokladať aj stratu pracovnej spôsobilosti o viac ako 70%. Rovnako ale zamestnávateľ môže vyššie uvedený výpovedný dôvod uplatniť aj v prípade nižšej straty pracovnej spôsobilosti zamestnanca než 70%, a to vtedy, ak by zamestnanec mohol vykonávať doterajšiu prácu len za osobitne uľahčených podmienok, ktoré mu zamestnávateľ nie je schopný vytvoriť.
V prípade, ak by zamestnávateľ chcel voči Vám uplatniť tento výpovedný dôvod je to možné ak si splní svoju povinnosť ponúknuť Vám inú vhodnú prácu (za predpokladu, že zamestnávateľ takúto možnosť má).
Naviac, ak ste zdravotne postihnutou osobou, na platnosť výpovede by si zamestnávateľ pred daním výpovede musel vyžiadať predchádzajúci súhlas príslušného úradu práce, sociálnych vecí a rodiny (§ 66 Zákonníka práce).
Čo sa týka druhej časti Vašej otázky, teda nárokov, ktoré by Vám pri skončení pracovného pomeru výpoveďou zo strany zamestnávateľa z vyššie popísaného výpovedného dôvodu patrili, možno konštatovať, že podľa § 76 Zákonníka práce by ste mali nárok na odstupné. Úprava odstupného obsiahnutá v Zákonníku práce sa ale použije len v prípade, ak nemáte v pracovnej zmluve dohodnuté pre Vás výhodnejšie podmienky. Ak by tomu tak nebolo, alebo nemáte výšku odstupného v pracovnej zmluve vôbec upravené, nárok na odstupné by Vám vznikol vo výške dvojnásobku priemerného mesačného zárobku (podľa § 76 ods. 1 písm. b) Zákonníka práce, keďže Váš pracovný pomer trval aspoň päť rokov a súčasne menej ako desať rokov).
Dobrý deň, prosím o radu. U zamestnávateľa pracujem viac ako 25 rokov. Necelý rok poberám starobný dochodok. Chcem čo najskôr a najjednoduchšie ukončiť pracovný pomer s tým, že chcem dostať aj odchodné. Ako na to? Za vašu pomoc vopred ďakujem.
odchodné upravuje § 76a Zákonníka práce, podľa ktorého Zamestnancovi patrí pri prvom skončení pracovného pomeru po vzniku nároku na starobný dôchodok alebo invalidný dôchodok, ak pokles schopnosti vykonávať zárobkovú činnosť je viac ako 70 %, odchodné najmenej v sume jeho priemerného mesačného zárobku, ak požiada o poskytnutie uvedeného dôchodku pred skončením pracovného pomeru alebo do desiatich pracovných dní po jeho skončení.
Zrejme najjednoduchší spôsob skončenia pracovného pomeru je dohoda medzi zamestnancom a zamestnávateľom.
Výpoveď zamestnancovi § 63 ods.1 a alebo b/ -org.dôvody : 1. star. dôchodkyňa od r.2007, potom nastúpila do firmy a odpracovala 7 rokov vo firme 2. zamestnankyňa nie dôchodca - odpracovala nad 10 rokov vo firme - koľko majú obidve nárok na odstupné a aj preplatenie za výpovednú dobu ? dak.
Dobrý deň, podľa paragrafu 76 Zákonníka práce platí, že zamestnanec má nárok na odstupné (za splnenia ďalších podmienok) vo výške
To, že ide o starobnú dôchodkyňu nie je podstatné.